钦定古今图书集成/明伦汇编/官常典/第617卷 > 胥文相
## 钦定古今图书集成/明伦汇编/官常典/第617卷 > 胥文相

按《岳州府志》：“文相，字士衡，少颖异。弘治乙丑进士，授
漳浦知县。邑滨海多盗，增堡练卒，民恃以安。正德己
巳秋，蝗螟食禾，文相省咎祀，祷蝗去，岁为大稔。又疏
罢银坑之税。阉瑾擅权，遣中贵按闽，帑藏罗织守令
罪。漳守惧，索金赂之。已，镇巡复敛方物媚瑾，文相悉
勿应。迁南户部郎，监税淮关，羡馀悉输公帑。流贼近”
淮，淮守驱市人往击，杀溺殆半。文相闭关守御，全活
甚众。监漕江西，兵民德之。《太平》九载，迁汀州知府。先
是粤寇汀、漳，平民胁从，株连前守，莫敢平反。文相至，
白当道雪之。又省樝糕之贡，辨“中林”之尸。徙长汀学，
创太平桥，出粟赈饥忧。归阕，补柳州，政尚简静，增场
新学，葺柳子厚祠。家居不事生产，不谒郡邑官长。角
巾芒鞋，环堵萧然。当路有怜其贫馈之并欲葺其庐
者，概不受。性喜读书，耄年犹小楷手钞累帙。所编《兵
楼》《洞庭》诸集行于世。《石泉稿》藏于家。重刻宋文丞相
同年录，以包孝肃遗像访还。裔孙子焯，官鄱阳知县，
文行大振，世称“七泽先生。”